bavarian-nlp/barwiki-20250901 huggingface dataset:
Potsdam

Potsdam is d bvejkarungsreichste Stod und Haptstod vom Land Brandnbuag. Im Noadostn duads an Berlin grenzn und ghead zua eiropäischn Metropolregion Berlin/Brandenburg.
Bekannt is Potsdam voa oim dafia dass d ehemolige Residenzstod vo Breissn mid seine oazigoating Schlessa und Parkanlagn woa. D Kuitualandschoft is dann a 1990 vo da UNESCO ois as gresste Ensemble vo da deitschn Weiderbestättn a d Listn vom WeidKuitua- und Naduaerbe vo da Menscheid aufgnumma won.
A da Mitt vom 19 Joahundat hod se Potsdam zu am Wissnschoftszendrum endwicked. Heid gibts a da Stod drei Hochschuin und mehra wia 30 Forschungsinstitute. So um de 15 Prozent vo de Eihwohna hand Studentn.
As traditionsreiche ehemolige UFA-Filmstudio Babelsberg is oas vo de fiahrenden Zentren vo da Film- und Fernsehproduktion in Eiropa. Es hod grouße Kapazitätn an modeana Ausstattung und entwicked se zuanehmend ois a Produktionsstättn fia indanationale Filmprojekte.
Eadkunde.
Log.
Potsdam ligt siadwestle vo Berlin am Mittllauf vo da Havel arana eiszeitlich prägtn Woid- und Seenlandschaft. Charaktarisiad is duach an Wechsl vo broade Doiniadarungen und Moränenhigen, wiaram siadle glengna Saarmunda Endmoränenbong. D häckste Erhebung am Stodgebiet seiba is da Gloane Ravnsbeag mid 114,2 Medda. Diafste Stein is da middlane Wossaspiagl vom Havelgwassa vo . As Stodgebiet bsteht heid z rund 75 Prozent aus Grea-, Wossa- und Landwiadschaftsflächn, 25 Prozent hand bebaud.
Insgesamt hand mehra wia 20 Gwassa in Potsdam ('schaug a a: Liste der Seen in Brandenburg"). Am urbanen Zendrum hand des unda andam da Heilige See, da Aradosee, da Templiner See, da Tiefe See und da Griebnitzsee. A de ländlichn Außnbereiche hand unda andam da Sacrower See, da Lehnitzsee, da Groß Glienicker See und da Weiße See.
Zu de Gwassa ghean nema da Potsdamer Havel, de wos fei Seen vabindt, da Sacrow-Paretzer-Kanal, da Teltowkanal, d Nuthe und d Wublitz. D Potsdama Havel fliaßt am Strandbod Babelsberg bei . Oblagarunga vo da Nuthe hamd friaras Teile vo da Freundschaftsinsel beidt.
Nochboagmoana.
De Gmoana do grenzn am Uhrzeigasinn, vom Noadostn hea, an Potsdam:
Berlin, Stahnsdorf, Nuthetal, Michendorf, Schwielowsee (Geltow, Caputh, Ferch) und Werder (Havel) (oi samt Landkroas Potsdam-Mittelmark) sowia a Ketzin, Wustermark und Dallgow-Döberitz am Landkroas Havelland.
Havel

D Havel [] is a Fliaßgwassa am Noadostn vo Deitschland und 334 Kilomeda Läng da längste rechtsseidige Nemfluß vo da Elbe. De direkte Entfernung zwischn da Qein und da Mindung hand oba grod 94 Kilomeda. Entspringa duad d Havel in Mecklenburg-Vorpommern, duachfliaßn duads Brandenburg, Berlin und Sachsen-Anhalt und mindn duads in Brandenburg a d Elbe. Nochad fliaßts duach an Haufa gloane Seen, zeascht richting Sin, dann an Westn und zum Schluss an Noadwestn. Da Undaschied vo da Hähn is dawei grod 40,6 Meda. Mid 108 m³ pro Sekundn (108 m³/s) im Duachschnied hod d Havel noch da Moldau (150 m³/s) und da Saale (115 m³/s) de drittgresste Wossameng unda de Nemfliss zua Elbe. 285 Flusskilometa valaufand z Brandnbuag. Da grässte Teil vom Flusslauf is schiffboa.
Da grässte Nemfluss vo da Havel is d Spree, de wos a ihrana Mindung mehra ois wia dopped so fei Wossa wia d Havel seiba fiad (38 m³/s gegenüber 15 m³/s) und de a mid da Läng ibadrifft (380 km).
2004 is d Havel vo de Naturfreunde Deutschlands und am Deitschn Anglavaband zua "Flusslandschaft des Jahres" gekürt won.
Nama.
Da Nam vo da Havel (sorbisch: "Habola") soi nu aus da voaslawischn, germanischn Besiedlungsphasn stamma und ghead damid zu de ejdastn Gebietsbezeichnungan aufm Gebiet vo da ehemolign Moak Brandnbuag.
Schwerin

Schwerin (meckl.-schwerinerisch "Swerin") is d Landeshaptstod vo Mecklenburg-Vorpommern. D kroasfreie Stod is noch Rostock de zwoatgresste Stod und oas vo de via Obazentren vom Bundesland. Laud da Hauptsatzung vo da Stod fiads d Bezeichnung „Landeshaptstod“ voam Stodnam. Mid a wengal wenga ois wia 100.000 Eihwohna is d gleanste deitsche Landeshaptstod.
D Stod hod se im Lauf vo da Zeid am West- und Siadufa vom Schweriner Innensee ausdehnt. Insgsamt hand 12 Seen im Stodgebiet. Da Ausgangspunkt vo da Stodentwicklung woa d Stej, wo heid as Woazeichn vo da Stod, as Schweriner Schloß, stehd. As Schloss woa bis 1918 a Hauptresidenz vo de mecklenburgischn Herzöge und Großherzöge und ist seit 1990 da Sietz vom Landdog.
Namensbuidung.
D Stod is um 1012/1018 ois "Zuarina" as eascht beim Thietmar von Merseburg erwähnt won. Da Helmold von Bosau hods Anno 1170 "Zuerin, Zwerin" gnennd. D "Pöhlder Annalen" song zu dem Ort Anno 1160 "Zuarin (-ensis)" und d Steterburger 1174 "Zvarin". Seit am 15. Joahundat hamds "Swerin" gsogt und seit am 16. Joahundat dann "Schwerin".
Da Nam soi mim polabischn "zvěŕ" fia wuids Viech oda "zvěŕin" fia Viechagehege, Viechagoatn oda Pferdegestüt zamhänga. Spekulationen ibara Ostamung vom slawischn God "Svarog" "(Swarzyn, Ort vom Svarog)" hand ned belegboa.
Persehnlichkeitn.
Buam und Dechta vo da Stod.
→ "Schau aa Liste der Söhne und Töchter von Schwerin"
Erni Singerl

De Erni Singerl (* 29. August 1921 in Puch bei Bruck; † 30. Juli 2005 in Minga; geboan ois "Ernestine Kremmel") is a boarische Voiksschauspuiarin gwen, de wo in iare Roin moast de tippische Mingna Dame gspuit hod.
Leo I.

Da Papst Leo I. oda Leo da Große (* ca. 400 in da Toskana; † 10. November 461 in Rom) is vom 29. Septemba 440 bis zu seim Tod Bischof vo Rom gwesn. Ois soicha is er da easchte gwesn, da an Titl "Pontifex Maximus" für sei Amt verwendt hot.
Lebm.
Noch'm "Liber Pontificalis" is Leo I. in da Toskana geborn worn. Ois da vorige Bischof vo Rom, Sixtus III., im Jahr 440 gstorbm is, hot ma an Leo einstimmig zu seim Nochfoiga gwählt. Währnd seina Amtszeit is da Primatsanspruch vom Bischof vo Rom stark betont worn.
Hauptsächlich is da Leo oba dofür bekannt, dass er im Jahr 452 as Vordringa vo de Hunnen in Richtung Rom verhindat hot kenna, nochdem er dene persenlich entgegnganga is und si mi'm Hunnenkenig Attila troffa hot.
Fire Island National Seashore

De Fire Island National Seashore is a "National Seashore" in de Vaeinigtn Stootn, wo 42 km Mearesufa vo Fire Island gschitzt san. Fire Island is a Insl sidle vo Long Island im US-Bundesstoot Bundesstoot, wo voeianda duachn "Great South Bay" trennt is.
Des Schutzgebiet is 1964 grindt woan.
Papiamentu

Papiamentu oda Papiamento is a Kreolsproch mit ebba 330.000 Sprechan, de wo in da Karibik auf de ABC-Inseln (Aruba, Bonaire und Curaçao) gredt werd.
Ursprung.
Papiamentu is auf Curaçao in da zwoatn Hejftn vom 17. Joarhundat enstandn. Erscht ebba um 1700 hod si de Sproch auf de Insln Bonaire und Aruba ausbroadt.
Lexik.
Zwoa Drittl vom Sprochschotz vom Papiamentu kema vom Portugiesischn und vom Spanischn. Ebba oa Drittl ausm Holländischn. A boa Prozentpunkte ausm Englischn, Franzesischn etc.
Standardisiarung.
Auf de ABC-Insln gibts koa kuiturelle Identität mea. Untaschiede hods scho imma gebm. Papiamentu is duach de Vuifoit an Dialektn und Schreibweisn gfeadet. Im Papiamento auf Aruba is de Schreibweis steaka am Spanischn orientiat. Do schreibt ma: falsifica (fejschn), falsificacion (Fejschung), conexion (Vabindung), scur (dunkl). Auf Curaçao dagegn schreibt ma: falsifiká, falsifikashon, konekshon, sukú. Dazua gibts auf de ABC-Insln an Haffa Leara, de wo Papiamentu ned ois Muadasproch redn.
Wegn dera Situation wern seit de 1980a Joar de Standardisiarungs-Bemihunga vom Papiamenta stootli gfeadat.
Ungarisch

Ungarisch (Obkiazung ung.: ), de ungarische Sproch gheat za de finno-ugrischn Sprochn vo da uralischn Sprochfamij.
Ungarisch gheat oisdann ned zua indogermanischn Sprochfamij wia de moastn eiropejischn Sprochn. Es wead eppa vo 13,5 bis 15 Milliona Leit gredd. Ungarisch is in Ungarn de Amtssproch und seitm 1. Mai 2004 aa oane vo de Amtssprochn in da EU.
Zitat.
Da George Bernard Shaw hod in am Interview mit CBS gsogt: 
Da Weana Sprochforscha N. Ebersberg hod iba de ungarische Sproch vom 19. Jh. gsogt: 
Nach Ove Berglund, schwedischa Artz und Ibasetza:
County (Vaeinigte Staatn)

A County is in 48 vo de 50 Bundesstaatn vo de Vereinigten Staaten a regionale Vawoidungsoaheid. Des laufd do a so a wengal wia in Deitschland mid de Landkroas, oda de estarreichischn und schweiza Bezirke. Louisiana is oba in "parishes" und Alaska in "boroughs" eiteild. As Woat "county" hoaßt iwasetzt Grofschaft. Oba aussa in Georgia und Maryland wand nia oi vo de US-Countys oi richtige Grofschaftn; da Nam is grod vo de Britn noch Noadamerika brocht won und dotn ibanumma won. Laud da US-Volkszählungsbehörde gibts 3143 Countys und oi vagleichboare Eiheitn.
Straubinga Land

As Straubinga Land, mim Hauptort Straubing is a historischs Territorium z Bayern. Es hod se ois a broads Bandl vo oi zwe Seitn vo da Doana vo Dietfurt und Kelheim im Westn bis Schadding am Ostn und vo Furth im Woid und as am Landgraf von Leuchtenberg vapfändn Waldmünchen im Noadn bis Dinglfing am Sian dastreckt. Am Vagleich zu andane Territorien vo dera Zeid hods a recht a saubane Gschlossnheid ghod.
As Straubinga Land, des wos seina Zeit wiara heid a Teil vo Niedabayern woa, is anno 1353 am Rengschbuaga Vadrog as Herzogtum Straubing-Holland gfoin und is 1429 am Preßburger Schiedsspruch unda de andan wittlsbeckarischn Teilherzogtima Bayern-Minga, Bayern-Landshuad und Bayern-Inglstadt aufteild won. Da Hauptort Straubing, wo vo 1353–1358 und vo 1387–1397 d Residenzstod vo de Herzeg Albrecht I. und vom Albrecht II. gwen is, is an Bayern-Minga gfoin. Da Herzog Ernst hod sein Buam, an Albrecht, den spädan Herzog, an Albrecht III., ois Statthoida eigsetzt.
Es wiad mim Begriff „Straubinger Ländchen“ a grod da anno 1429 an Bayern-Minga gfoine Anteil vom Territorium vom Herzogtum Straubing-Holland bezeichnet.
Andy Borg

Da Andy Borg (* 2. Novemba 1960 in Wean; eingtlich "Adolf Andreas Meyer") is a estareichischa Schlagasänga und Moderator.
Im Jahr 1982 is da Borg mi'm Schlaga "Adios Amor" ins Schlagagschäft einekumma. Ab 1996 hot er de Schlagaparadn vo da Volksmusik im deitschn Südwest-Fernsehn moderiat, de späta im Easchtn kumma is.
Von 2006 bis 2015 hat er ois Nochfoiga vo Karl Moik an Musikantnstadl moderiat.
Außadem hot er an Silvesta 2006 easchtmois an Silvestastadl moderiat.
Sejbstähnlichkeit

Sejbstähnlichkeit im engan Sinn is de Eignschaft vo Gegnständn, Kerpan, Mengen oda geometrischn Objektn, in gressan Maßstobm, d. h. bei Vagressarung desejm oda ähnliche Strukturn aufzweisn wia im Ofangszuastand. De Eignschaft werd unta andam vo da fraktaln Geometrie untasuacht, wei fraktale Objekte a hohe bzw. perfekte Sejbstähnlichkeit aufweisn. De Mandlbrotmenge is streng gnumma und im Gegnsotz zu oft vortroganan Moanunga ned sejbstähnli: Im Prinzip ko ma jedn Ausschnitt vom Rand in jeda Vagressarung bei ausreichenda Auflesung osegn, vo wejchan Punkt a stammt.
Im weidan Sinn werd da Begriff aa in da Philosophie und in de Sozial- und Naturwissnschaftn vawendt, um grundsätzle wiedakehrende, in si sejm vaschochtlte Strukturn z bezeichna.
Fraktale Geometrie.
Vo ana "exaktn" (oda 'striktn") "Sejbstähnlichkeit" is de Rede, wenn bei unendlicha Vagressarung vom untasuachtn Objekt imma wieda de urspringliche Struktur dahoidn werd, ohne jemois a elementare Feinstruktur zum dahoitn.
Exakte Sejbstähnlichkeit is praktisch nur bei mathematisch (z. B. durch a iterierts Funktionen-System) erzeigtn Objektn z findn. Beispui dafia san s Sierpinski-Dreieck, Koch-Kurvn, de Cantor-Menge oda trivialaweis a Punkt und a Gerade.
De Mandelbrot-Menge und de Julia-Menge san sejbstähnlich, ned oba strikt sejbstähnlich. Strikte Sejbstähnlichkeit impliziert Skaleninvarianz und losst sich unta andam mit Huif vo de charakteristischn Exponentn vom zgrundliegendn Potenzgesetz (Skalengesetz) quantifiziern.
Natur.
Real existiarende Beispui waradn z. B. de Vaastelung von Bluatgefäßn, Farnbladdln oda Tei vo am Blumenkoi (Romanesco). Bei ana Vagressarung schaugt a Stickal wia a ganza Blumenkopf aus. Bei realen Beispuin losst si de Vagressarung oba ned bis ins Unendliche weita furtsetztn, so wia bei idealn Objektn aus da fraktalen Geometrie.
Bei realen Beispielen lässt sich die Vergrößerung selbstverständlich nicht bis ins Unendliche fortsetzen, wie es bei idealen Objekten der Fall wäre.
De Sejbstähnlichkeit is a Phänomen, des wo oft in da Natur auftritt. A kennzeichnende Zoi fia de imma wiedakehrende Sejbstähnlichkeit is da Goidane Schnitt.
Beispuia.
Fibonacci-Kettn.
Mia ku mid zwou Regln a ganz oafache Buachstoomfoign macha wo sejbsteendlich is:
a) fang oo mid "k"
b) dausch an-jäds "k" mid an "l" und an-jäds "l" mid an "lk" aus
Oiso:
1. k
2. l
3. lk
4. lkl
5. lkllk
6. lkllklkl
7. lkllklkllkllk
8. lkllklkllkllklkllklkl
Mia sichd aa, das mia aagraadd de sejbe Foign macha ku wemma mid
1. k
und
2. l
ofangd und aft in jedä naaxdn Zejn de lezde und de ander hintarananda hĩschreibt:
3. lk
4. lkl
5. lkllk
Iadz ku ma si zwoa Zejn aussasuacha, de wo glei hintarananda kemman, zB. de 6. und de 7. und wemma de iadz " k' " und " l' " hoassd, dann is glar, das de 8. Zejn oafach " l'k' " sej muas. Mia sichd oiso das de ganze Fojgn in dem Sinn sejbsteendlich is. De Abfolge " lk " kimmt auf jäda Hierarchi ojwei wida fia und dees obwoj de Fojgn ned periodisch is. 
De Buachstoom-Fojng hoassd si "Fibonacci-Kette".
trivials Beispui.
Wenn a Kettn periodisch is:
lklklklklklklklklklklk ...
iss nadiale aa sejbsteendlich.
Argentinien

Argentinien (spanisch: Argentina) is a Stoot im Sidn vo Siidamerika. Es is da ochtgresste Stoot vo da Eadn. Da Nama kimmt vom lateinischn Wort fir Süwa - "argentum". Des kimmt davo, wei de spanischn Erobara glabt hom, dass do Bodnschätz findn kenntn. Bis 1816 wor Argentinien a spanische Kolonie.
De Haptstod vo Argentinien is Buenos Aires.
Eadkund.
In de argentinischn Andn gibts an Hauffa hoha Berg mit iba 6.000 m Heh. Dazua ghert aa da hechste Berg vom amerikanischn Kontinent, da Aconcagua mit 6.962 m Heh und de zwoa hechstn Vuikane vo da Erdn, da Ojos del Salado mit 6.880 m und da Monte Pissis mit 6.795 m.
Da gresste Fluss vo Argentinien is da Río de la Plata. De gresstn Nebmfliss san da Río Paraná und da Río Uruguay. De gresste argentinische Insl is de Isla Grande de Tierra del Fuego, de wo ebba je zua Hejftn zu Chile und Argentinien ghert und im Archipel Feialand liegt.
Argentinien grenzt im Westn on Chile, im Nordn on Bolivien und Paraguei und im Ostn on Brasülien, Uruguei, und natialich 'n Atlantik.
Kuitua.
Musi.
De Argentinische Musi is durch en Tango (und seine Vawandtn Milonga und Vals) wejdweit bekannt worn. Da Tango is oba ned nur Musi, aa Danz und Dichtung gheat dazua. Da Tango ghert heit zua kuiturelln Identität vo de Argentinia.
Sproch.
De Amtssproch in Argentinien is Spanisch. Dazu gibts no indianische Mindaheitnsprochn, wia s Quechua und s Guaraní.
Zuwanderer.
In Argentinien san im 20. Joahundat vui Leit aus Europa ausgwoandert. So san heut so um die Hoifte der Argentiner von am spanischen Abstamm. Dann san da noch Leit aus Idolien zugroast und a poa a aus Preissn
Flughofm Wean

Da Flughofm Wean, amtli: Flughafen Wien-Schwechat (IATA: VIE, ICAO: LOWW) is da greßte und bekannteste Flughofm in Östareich. Er befindt si af'm Gebiet vo da Stod Schwechat, südöstlich vo Wean, und is 1938 zeascht ois Militärflugplotz in Betrieb gnumma worn. Da Flughofm hot heit drei Terminals, und a vierts wird grod baut.
Lufthansa

De Lufthansa (offiziej: Deutsche Lufthansa AG), is oana vo de gressdn, wejdweit agiandn Konzean in da zivuin Luftfoaht. Da Sitz vom Konzean is in Köln. De Konzeanmuada betreibd nua no es Passagiagschefd mid Frankfurt am Main ois Hoamatflughofn. Konzeanintean wead's Gschefd "Lufthansa Passage Airlines" gnennd. As Luftfrochtgscheft wead seit 1994 vo da Dochda vo da "Lufthansa Cargo AG" gfiad, de Instondhoitung vo da "Lufthansa Technik AG" (LHT). As Catering wead vo da "LSG Lufthansa Service Holding AG" unta'm Marknnama "LSG Sky Chefs" betriem. De Lufthansa is oana vo de Grindungsmitglieda vo da Star Alliance, da gressdn Luftfoaht-Allianz in da Wejd.
A groussa Tei vom Konzean wead direkt vo da Deutschen Lufthansa AG gfiahd. De foamalrechtli eingstending Dochdagsejschoftn wean indirekt iwa de jeweijing Afsichts- und Voastondsgremien gfiahd. Haptgscheftsfejd vo da Lufthansa is noch wia voa da Linienflugvakeah. Zua'n Haffa Dochdagsejschofdn ghean de "Swiss" und de Austrian Airlines.
Hoachapeißaberg

Hoachapeißaberg (amtli: Hohenpeißenberg) isch a Gmua im obaboarischn Landkroas Weilheim-Schogau. Dr friare Bergbauort liggt in dr Mittn vom Pfaffawinkl. Mit seine fascht 1000 Metter Heachn prägt dr Hoacha Peißaberg landschaftli an Ort. Sei Gipfl isch ziemli in dr Mittn vom Ortsgebiet. Vo do aus hot ma an schiana Blickh auf de Olpn. Friaras hom vil Leit den Berg ols Wallfahrtsort kennt und heint isch er a beliabts Ausflugszil. Auf'm Berg steat heit a Sendeturm und a metrologischs Observatorium. De Bergwettrstation gilt ols de elteschte dr Welt.
Toxoch-Riaf

Toxoch-Riaf (deitsch: Taxach-Rif) a Katastroigmoa und da nerdlichste Stodtei vo da Bezirkshauptstod Hallein und bsteet as de zwo Ortschoften Toxoch und Riaf mid insgsaumt 3.119 Eihwohna (Staund: 2001). Er liegg direkt a' da Kinigsseeochen (wo se d' Grenz zwischen Floch- und Tennengau befindt) und grenzt af da drentern Seiten ann Ortstei Niaderoim vo da Gmoa Anif.
Geograafisch wead Toxoch durch d' Soizach an osten und d' Kinigsseeochen an Norn bgrenzt. Richtung Westen grenzt Toxoch ans bnochbarde Berchtsgoaner Laund. Toxoch biejdt somid noch Norn hih aa d' Grenz zwischerm Tennengau und em Flochgau. Riaf bfindt se am Spietz zwischer da Kinigsseeochen. s Wort Riaf geet afs lateinische Wort ripa = Flussuafer zruck.
Toxoch und d' Katastroigmoa Au haum mid eanere Ortstei "Riaf", d' "Gortnau" und "Koidenhausen" d' politische Gmoa Toxoch bijdt, biss'
1896 af Hallein eihgmoand worn sand.
Homestead, Florida

Homestead is a Stod in Florida, USA. Es is a Voastod vo Miami.
De Stod is 1913 grindt woan. Sie liegt ebba 35 Meiln (56 km) sidwestl vo Miami und 25 Meiln (40 km) noadwestli vo Key Largo.
Homestead gheat zu de US-amerikanischn Städt, wo de Latinos in da Meaheit san: 51,10% hom anno 2000 ois Muadasproch Spanisch ogem, 43,22% Englisch und 4,71 haitisches Kreolisch.
In da Oitasstruktua dominian de Jungan. 33.2% vo de Leidln san unta 18, 12.8% vo 18 bis 24.
31.8% vo da Bevejkarung lem unta da Oamutsgrenz, bei de unta 18 jaarign sans 43.9%.
Synode vo Sutri

De Synode vo Sutri is a kirchliche Synode gwesn, de im Jahr 1046 in Sutri in da Region Latium im heitign Italien stattgfundn und an Anfang vom Reformpapsttum markiat hot. Da Kenig Heinrich III. hot de Synode eiberufn lassn, um de Simonie zu bekämpfn. Des is grod zu eina Zeit gwesn, in der drei verschiedne Leit an Anspruch erhobm hom, da rechtmäßige Papst zu sein. Im Laufe vo da Synode is da Papst Gregor VI. zrucktretn, währnd Benedikt IX. und Silvester III. abgsetzt worn san.
In da kurz drauffolgendn Synode in Rom is nachad da Suitger vo Bamberg ois Clemens II. zum neien Papst gwählt worn.
Maridl Innerhofer

Maridl Innerhofer, oane va die pekånntigschtn Sidtirólr Muntårtdichtrinnen, isch 1921 in Marling pa Meran gepórn. Sie isch die Tóchtr van Leahrer Franz Innerhofer, der pålt nåch ihrer Gepurt in Poazn va die Faschischtn drschóssn gwórtn isch. 2011 håt sie in 90. Gepurtståg gfeiert.
Nåch dr Pflichtschual håt sie as Technische Inschtitut unt die Håndlsschual in Meran psuacht. 1939 isch’i nåch Nórdtiról ausgwåndrt unt nåchn Kriag wiedr nåch Marling zruggkémmen. Schón in dr Innschpruggr Zeit håt sie Gedichtlen gschriem, dé åbr vrlórn gången sein. Sie isch Leahrerin gwórtn, håt Gedichtlen unt åndre Såchn gschriem unt isch éffntlich auftrétn. A Zeit lång håt sie aa In Taitschlånt glép, va wó sie 1960 zrugg kémmen isch. 
Ihre Gedichtlen sein oanfåch gschriem, leicht zu lésn, tiafsinnig, óftramål irónisch. Die Schreibung isch nét durchwégs lautgetrai (z. B. Kind stått Kint), wås åbr as Vrsteahn erleichtrt. Sie peóbåchtet die Umgébung unt die geschichtlichen Entwicklungen. Ihre Thémen sein vielfältig. Wichtig isch isch ihr die Erhåltung va dr Tradizión unt a saubrer Umwelt. 
"Ibr dr Natur schreip sie:"
&lt;poem&gt;
I mecht -
I winsch es mir so fest,
daß du dein Staunen 
nit verlearnen sollsch
ibr dr Searoas,
de die Augn zuatuat,
Des bißl Londschoft, des bißl Grian,
wos soll mr denn drmit no tian?
&lt;/poem&gt;
"A Gedichtl mitn Titl „Oastrsunntig“ peschreip Tradizión unt Stimmung:"
&lt;poem&gt;
Die Luft isch woach
und Sunn scheint ibern gonzn Lond.
Die Kindr 
in nuidn Sunntiggwond
hom gfärpe Oar in dr Hond
und lochn ibrn gonzn Gsicht.
Die groaßn Leit nit mindr,
weil die Saison guat unglaafn isch.
&lt;/poem&gt;
"Herznsångelégnheitn formuliĕrt sie só:"
&lt;poem&gt;
Sog du dr Lahn,
sie soll dein Haus stiahn lossn –
sog du in Wind, wia er si drahnen soll – 
sog du in Wildboch,
du mecheschn in a Brinnl fossn – 
sog du in Herz,
wiaviel’s lei liabm soll!
&lt;/poem&gt;
"Irónie heart man aus dé Zeiln ausr:'
&lt;poem&gt;
Miaßat aniadr an Kraizr gebm
fir oll sein ibrflissigs Redn
fir olle Wertr, de zuviel,
nor warn die Leit bol orm,
odr - - - still!
&lt;/poem&gt;
M. Innerhofer håt Auszeichnungen unt Ånerkénnungen in In- unt Auslånt kriagg. Untr ihre Piacher sein fólgete:
Kampnwand

De Kampnwand is a 1669 m hoha Berggipfe in de Cheamgaua Alpm. Er hoaßt so, weil sei gezackta Gipfegrat wia da Kampe vo am Gockl ausschaugt. As Gipfekreiz am Ostgipfe vo da Kampnwand is as greßte Gipfekreiz in de boarischn Alpm.
Hoach-Insrfrauntåg

Dr Hoach-Insrfrauntåg isch in dr Kathólischn Kirch a hoachr Marienfeiertig, der in 15. Auguscht gfeiert wert. 
Pa die feierlichn Góttesdeanschte wern Puschn (Blumen) gweicht, dé die Fraun mit in dr Kirch néhmen. Die Puschn néhmen sie drnåch wiedr hoam unt ghåltn sie a Jåhr lång auf. Die Ploamen unt Kraitr gébm in die Pewóhnr unt in Viech Schutz va Unwéttr unt Krånketn. Die Straiß wern toalweis nåch gwisse Kriterien zsåmmgsétzt: a psundre Zåhl va Stingl (7, 9, 12, ...), gwisse Heilkraitr ghearn drzua, nét ålle va dr gleichn Årt. Die gweichtn Kraitr kénnen pa Pedårf aa fir an Tee vrwéndet, ódr in Viech untrn Fuattr untrigmischt wern. 
In dr Hoachspråch isch dés Féscht als „Mariä Himmelfahrt“ pekånnt, die genaure va dr Kirch vrwéndete Pezeichnung isch „Mariä Aufnahme in den Himmel“, åndre Pezeichnungen sein „Fest der Vollendung Mariens“ ódr „Unser Frauen Heimgang“. In Dialekt håt man außr „Hoachinsrfrauntåg“ die Pezeichnung „Maria Himmlfåhrt“ ibrnummen.
In dr Pibl gip’s koan direktn Hinweis, dass die Maria, die Muatr van Chrischtus, in Himml aufgnummen gwórtn isch. In erschtn Priaf an die Korinthr schreip dr Apóschtl Paul, dass erschtr dr Chrischtus van Toatn auferståntn isch unt nåchr kémmen die oan, wås zu ihm ghearn. In 4. Jåhrhundrt håt dr Kirchnleahrer Ephräm dr Syrer die Ånsicht vrtrétn, dass dr Kérpr va dr Maria nét vrwést isch nåch ihrn Toat. Dr Glabm, dass die Maria mit Leib unt Seal in Himml kémmen isch, ståmmp schón ausn erschtn Jåhrtausnt; in Jåhr 1950 håt dr Påpscht dés zun Dógma gmåcht.
Viele Kirchn sein in dr „Mariä Himmlfahrt“ gweicht. Viele Pildr stélln die Himmlfåhrt dår. In dr Minchnr Fraunkirch z. B. isch friahr a Pilt fa dr Aufnåhme Mariä in Himml afn Hoachåltår gståntn.
Pa die Orthodóxn hoaßt as entsprechende Féscht „Mariä Entschlåfung“ unt wert Énde Auguscht gfeiert.
Beleg.
The rejection of the term Theotokos by Nestorius Constantinople more 
by EIRINI ARTEMI
http://independent.academia.edu/EIRINIARTEMINationalandCapodistrianUniversityofAthens/Papers/1721697/The_rejection_of_the_term_Theotokos_by_Nestorius_Constantinople
Hawaii

Hawaii (hawaiisch: Hawaii) is a Inslkettn im Pazifischn Ozean und da Nam vom 50. Bundesstoot vo de Vaeinigtn Staatn. De Inslgruppm ghead zum polynesischn Kuituaraum und beidt d neadliche Spitzn vom sognenndn polynesischn Dreieck.
Eadkunde.
Hawaii ligt 3.682 km vom amerikanischn Festland (Flumeville, Kalifoanien) wegad. Insgsamt gheand do 137 Insln und Atolle mid arana Flächn vo 16.625 km² zu Hawaii dazua, d mehran davo hand oba ned bewohnt.
Insln und Countys.
De acht gresstn Insln hand (vo Westn noch Ostn): Niihau, Kauai, Oahu, Molokai, Lānai, Kahoolawe, Maui und Hawaii ("Big Island").
De gresstn Insln weand fimf Countys zuagoadnet: Hawaii und Oahu steind jeweils an oagna County do; Kauai und Niihau hand midanand oa County; a zammgfasst weand Maui, Molokai, Lānai und Kahoolawe.
Listn vo de gresstn Insln vom Westn an Ostn: